Illyustrativ foto 2018 yil 14 may kuni “Qoradori-2018” tadbiri davomida Samarqand viloyati Kattaqo‘rg‘on tumanida yashovchi (ayol) G.A. uyi oldida 518,32 gr. “marixuana” giyohvandlik moddasini 5 mln so‘mga sotayotganida ushlangan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. Qayd etilishicha, uning uyi omborxonasidan 4 kg 970,68 gr “marixuana” giyohvandlik moddasi topilgan hamda tomorqasida “nasha” va “ko‘knor” giyohvandlik o‘simliklarini yetishtirayotganligi aniqlangan. Eslatib o‘tamiz, avvalroq Jizzaxda 25 kilogramm “ko‘knor” giyohvandlik moddasi topilgandi.